《得朱桓编修海道之音》
元代·张昱

命酒徵歌记往年，玉堂遂有梦相牵。鱼缄尺素虽云密，事载空言始可怜。

季世人材思管乐，盛时戎马说幽燕。张骞惯识天河路，俯仰乾坤一慨然。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。